# BASES PREMIS SOLIDARIS-2022

Convocatòria candidatures dels V Premis Solidaris de la Fundació Catalana de Futbol

1. **Definició**

La Fundació Privada Catalana de Futbol crea els IV Premis Solidaris Fundació FCF que tenen per objecte premiar les iniciatives i activitats que des del món del futbol fomenten la solidaritat, els valors i l’ètica esportiva.

1. **Per què uns premis solidaris?**

Aquests premis es creen després que s’hagi constatat com, a través del futbol i futbol sala català, s’organitzen un gran nombre d’activitats benèfiques i solidàries a favor dels més desfavorits. Els V Premis Solidaris Fundació FCF són un reconeixement a la gran tasca social i solidària de totes aquestes iniciatives promogudes des del futbol federat i celebrades **des de l’1 de gener de 2020 a 31 de desembre de 2021\*.**

*\*el fet que l’any 2020 amb la pandèmia no es van poder celebrar els premis solidaris de la Fundació, la V edició premiarà les iniciatives realitzades durant els anys 2020 i 2021.*

1. **Valors i ètica: l’altra cara dels V Premis Solidaris**

Els V Premis Solidaris Fundació FCF també volen reconèixer comportaments ètics i de joc net, tanmateix com les accions i actituds de jugadors, clubs, entrenadors, àrbitres que moltes vegades passen desapercebudes, però que són mereixedores de reconeixement donant el foment dels valors i el joc net que promou la Federació Catalana de Futbol.

La creació dels premis també respon al compromís de l’article 33.3 del Codi Ètic de l’FCF on des de la Comissió d'Ètica Esportiva i Lluita Contra la Violència impulsa l'establiment de distintius i acreditacions que demostrin el compromís davant la societat d'aquelles persones que hagin decidit subscriure el Codi Ètic, concedint premis a les persones físiques i a institucions que destaquin durant la temporada per gestos especials de noblesa o JOC NET, o que hagin prestat una contribució especial a l'erradicació de la violència en el futbol.

1. **Jurat**

El Jurat dels V Premis Solidaris Fundació de la FCF està format per membres del patronat de la Fundació de la FCF, la Subcomissió d’Ètica Esportiva de l’FCF així com representants de l’esport i entitats socials col·laboradores de la Fundació Catalana de Futbol i de la mateixa Federació Catalana de Futbol.

Aquest Jurat serà l’encarregat de valorar les candidatures que es rebin fins el 7 de gener de 2022 i decidir-ne les candidatures finalistes.

1. **Candidatures**

Els candidats/des hauran de venir del món del futbol federat. Qualsevol club, jugador, entrenador, resta de personal de club o àrbitre pot enviar la seva proposta de candidatura. Caldrà omplir el formulari adjunt i acompanyar-lo d’una breu memòria explicativa de l’activitat desenvolupada així com material audiovisual o fotogràfic addicional que recolzi aquesta candidatura.

1. **Dates**

El 10 de febrer de 2022, el Jurat es reunirà per escollir les candidatures finalistes. Els/les guanyadors/es es donaran a conèixer en l’acte dels V Premis Solidaris Fundació FCF que tindrà lloc a l’Antiga Fàbrica Damm de Barcelona el dia 21 de febrer de 2022.

## Bases dels V Premis Solidaris Fundació FCF

1. La Fundació de la FCF atorga els V Premis Solidaris Fundació FCF, uns premis que tenen per objecte reconèixer clubs, persones o col·lectius que hagin destacat per les seves iniciatives solidàries, benèfiques i de foment dels valors ètics en el futbol i futbol sala. En aquest darrer punt, es compte amb la col·laboració de la Comissió d’Ètica Esportiva de l’FCF.
2. S’atorgaran premis en 7 categories:

2.1 Categoria individual:

- Premi Solidari categoria jugador/a

- Premi Solidari categoria club/personal club

- Premi Solidari categoria àrbitre/a

- Premi Solidari categoria entrenador/a

2.2 Categoria col·lectiva:

- Premi Solidari al Foment dels Valors

- Premi Solidari al Joc Net i l’Ètica Esportiva

 2.3 Premis Extraordinaris del Jurat

1. Amb els V Premis Solidaris Fundació FCF es vol premiar: activitats organitzades, accions, actituds, projectes o campanyes que tinguin com a objectiu el foment de la solidaritat, l’ajuda als més vulnerables, el respecte, la companyonia, l’ètica esportiva i els valors dins del món del futbol federat i que hagi tingut lloc entre l’1 de gener de 2020 i el 31 de desembre de 2021.
2. Les persones o col·lectius guardonats seran escollits per un jurat format per membres del patronat de la Fundació de l’FCF, la Subcomissió d’Ètica Esportiva de l’FCF així com representants de l’esport i entitats socials col·laboradores de la Fundació Catalana de Futbol i de la mateixa Federació Catalana de Futbol.
3. El jurat atorgarà el premi per majoria de vots, ostentant el president vot de qualitat en cas d’empat. El veredicte serà inapel·lable.
4. El premi podrà quedar desert si, segons el criteri del Jurat, les propostes rebudes no compleixen els mèrits exigits segons la categoria a la que opten.
5. Per a la presentació de candidatures, es podrà proposar com a candidat/a qualsevol persona, grup de persones o col·lectiu integrat dins la Federació Catalana de Futbol: jugador, club, entrenador, equip, personal de club, àrbitre, assistent, auxiliar, etc.
6. En el cas de candidatures individuals, hauran de ser presentades sempre per terceres persones o col·lectius. En cap cas s’acceptaran candidatures pròpies.
7. Les candidatures es podran presentar fins el dia 7 de gener del 2022.
8. Per realitzar una proposta de candidatura s’haurà de completar el formulari adjunt i enviar-lo per correu electrònic a fundacio@fcf.cat o per la intranet de l’FCF al **departament Fundació**, indicant a l’assumpte “V Premis Solidaris Fundació FCF -2022”. Al formulari s’han d’indicar les activitats i els mèrits que fan de la candidatura proposada ser mereixedora del guardó. El formulari s’haurà de complementar amb una breu explicació (màxim tres fulls) on s’especifiqui detalladament en què consisteix la candidatura proposada i haurà d’anar OBLIGATÒRIAMENT acompanyada de material i/ documents acreditatius (fotografies, vídeos, etc) que complementin la informació facilitada.
9. De conformitat amb el que estableix la vigent normativa en matèria de protecció de dades, això és, el Reglament 2016/679, de 27 d'abril de 2016 del Parlament Europeu, i del Consell relatiu a la Protecció de les persones físiques pel que fa al tractament de les seves dades personals (RGPD) i la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), l’informem que les seves dades seran incorporades a un fitxer titularitat i responsabilitat de la FEDERACIÓ CATALANA DE FUTBOL amb la finalitat de realitzar la gestió administrativa derivada pertinent respecte la condició de proposta de candidatura als V Premis Solidaris 2022 de la Fundació de la Federació Catalana de Futbol, Tanmateix, l’informem (<http://fcf.cat/politica-privacitat>) de la cessió de dades a terceres empreses per complir les obligacions legals i de la possibilitat d'exercir, en qualsevol moment, dels drets d'accés, rectificació, cancel·lació, oposició i limitació al seu tractament, mitjançant un escrit dirigit a la FEDERACIÓ CATALANA DE FUTBOL c/Sicília 93-97 - 08013 Barcelona, o bé a través d´un correu electrònic a legal@fcf.cat.
10. Al formulari han de constar molt clarament les dades de contacte de la persona responsable de la seva presentació.
11. Les candidatures han de referir-se a persones o col·lectius relacionats amb el futbol federat i més concretament, a la Federació Catalana de Futbol.
12. El jurat donarà a conèixer les candidatures nominades al llarg del mes de febrer de 2022. I es comunicarà amb suficient antelació a través de La intranet de clubs de l’FCF. **Els finalistes es donaran a conèixer el mateix dia de la celebració de l’entrega dels premis**.
13. El premis d’aquests V Premis Solidaris Fundació FCF no tenen caràcter econòmic. Els guanyadors/des rebran un trofeu creat especialment per a l’entrega d’aquests premis dissenyat per la Fundació de l’FCF.
14. La Fundació de l’FCF es reserva la facultat de donar publicitat del veredicte i del lliurament dels premis als mitjans de comunicació, les xarxes socials o qualsevol altre mitjà. Per tant, s’autoritzarà a l’FCF a enregistrar les imatges i veus perquè aquestes puguin aparèixer en fotografies o imatges corresponents a les activitats de reproducció, distribució, difusió, comunicació pública i visualització de l’FCF, en règim d’exclusiva i sense limitació geogràfica, amb finalitats exclusivament informatives o divulgatives adreçades al públic en general i a fòrums especialitzats. Així doncs, per mitjà de la present es renunciarà a qualsevol remuneració, acció o reclamació com a conseqüència de la utilització de la mencionada imatge i veu.
15. La proposta de candidatures en aquest premi implica l’acceptació de les bases de la convocatòria.
16. Els candidats declaren conèixer i acceptar expressament les presents bases de participació, així com les condicions legals d’ús de la web corporativa de la Federació Catalana de Futbol ([http://fcf.cat/noticia/avis-legal/05/03/2015)](http://fcf.cat/noticia/avis-legal/05/03/2015%29), del Portal del Federat (<http://www.futbol.cat)> i de la Fundació Privada Catalana de Futbol (http://fundaciofcf.cat/base\_legal.php).